Адыгэхэмк1э шыр анахь як1эсэ псэушъхьэу а къэзыуцухьэрэ дунаим щыщэу я1агъ. К1эрэщэ Тембот шым ехьыл1агъэу къытхыгъэм изэхэфын тхылъ шъхьаф пш1ыми хъущт. Повестэу “Шапсыгъэ пшъашъ” къыщегъэжьагъэу адыгэм шым ш1улъэгъоу фыри1эр тхэк1ошхом къетхыхьэ зэпыт. Ащ итхылъхэм ц1ыфымрэ шымрэ  зэгъусэхэу, зым зыр ригъэкъужьэу щыгъэпсыгъэх: Хьатх Мыхьамэтрэ ишрэ, Анцокъорэ ишэу “Нальмэсрэ”,  Гулэзрэ “Нальмэсрэ”, Батымрэ ишэу “Самумрэ”, нэмык1хэри. А ш1ык1э-гъэпсык1эр жэры1уабзэм итрадициехэм къащежьэ. Жэры1уабзэм хэт л1ыхъужъхэм зэрахьэрэ л1ыгъэхэр зэк1э къык1адэхъурэр яшыхэри дэгъухэшъ ары. Л1ыхъужъымрэ л1ыхъужъым ишрэ зэгопчын умылъэк1ынэу зэгъусэх. А традициехэм апедзэжьышъ К1эращэм, ыгу къыде1эу ч